Delfina Herbosa de Natividad

Ni Delfina Rizal Herbosa de Natividad (Disiembre 20, 1879 – Marso 10, 1900) ket maysa idi a Filipina a naindayegan a kas maysa kadagiti tallo a babbai, a kakuyogna da Marcela Agoncillo ken ti anakna a babai a ni Lorenza, a nagkukuyog a nagdait iti wagayway ti Filipinas,Philippines : Gov.Ph : The Official Government Portal of the Republic of the Philippines - Flag and Anthem. gov.ph. Naala idi Hulio 2009. ken ti kaanakan a babai ti Nailian a bannuar iti Filipinas, ni José Rizal.

 Nasapa a biag 
Nayanak ni Delfina Rizal Herbosa idi Disiembre 20, 1879 iti Calamba, Laguna kada Mariano Herbosa ken Lucia Rizal, kabsat a babai ni José Rizal, ken kaputotan isuna ti Espaniol, Insik ken Hapon. Iti tawen ti sangapulo ket tallo, timmmipon isuna iti Katipunan gapu ti tarigagayna a manglaban ti panangirurumen kalpasan ti pannakailibak ti amana iti maysa a Nakristianuan a pumpon bbabaen dagiti Kastila a prayle gapu ti tunton nga isu ket saan a nakompesar, ngem ti pudno a rason ket kabagianna ni José Rizal, a ti nobelana iti Noli me Tangere ket nangipakita kadagiti panagabuso dagiti Kastila.

 Pannakiasawa ket panagaramid ti wagayway ti Filipinas 
Nayassawa ni Natividad ken ni Jose Salvador, a naammuanna iti Katipunan, ken kamaudian a nagbalin a heneral iti Yaalsa ti Filipino. Kinuyogna ti asawana iti bukod a panag-eksilona iti Hong Kong nga idiay ket dinamag babaen ni Marcela Agoncillo a tumulong kaniana ken ti anakna a bababi a mangdait iti wagayway ti Filipinas.

 Ipupusay 
Ni Natividad ken ti asawana ket adda anakda a babai nga agnagan iti Paz, a pimmusay idi agtawen iti dua gapu ti pannakatnag kaniana iti lampara nga alkohol, daytoy ti nakaro a nakaladladingitan ken panagsagsagaba iti isip ni Natividad, ken panggep daytoy ti nakatayanna iti tawen ti 20.Herbosa, Francisco (2000). "The Rizals: As My Father Knew Them".

 Iti nadayeg a kultura 
 Inladawan babaen ni Jenny Javier iti pelikula idi 2012, ti El Presidente.

 Kitaen pay 
 Marcela Agoncillo
 Lorenza Agoncillo
 Wagayway ti Filipinas

 Dagiti nagibasaran 

Kategoria:1879 a pannakaipasngay
Kategoria:1900 nga ipupusay
Kategoria:Tattao ti Yaalsa ti Filipino
Kategoria:José Rizal